Միջերկրական ծով (ֆիլմ)

**«Միջերկրական ծով»** (), 1991 թվականի իտալական գեղարվեստական ֆիլմ, կատակերգություն, որը նկարահանել է ռեժիսոր Գաբրիելե Սալվատորեսը։ 1992 թվականին ֆիլմն արժանացել է «Օսկար» մրցանակի «Լավագույն օտարալեզու ֆիլմ» անվանակարգում։

## Սյուժե
Ֆիլմի գործողությունները տեղի են ունենում Երկրորդ համաշխարհային պատերազմի տարիներին։ Իտալացի ութ զինվորներ հայտնվում են Եգեյան ծովում գտնվող հունական ոչ մեծ կղզում։ Նրանց նավը խորտակվել է, և նրանք ստիպված են մնալ այդտեղ՝ կապի մեջ մտնելով տեղի բնակչության հետ։

Տեղացիներն սկզբում կարծում են, թե նրանք գերմանացիներ են, որոնց նրանք ատում էին, որովհետև գերմանացիները կղզուց տարել էին բոլոր տղամարդկանց։ Սակայն իտալացի նախկին զինվորների համար պատերազմն ավարտվել է, և նրանք փորձում են կարգավորել իրենց կյանքն այդ կղզում՝ ապրելով խաղաղ կյանքով։

## Դերերում
* Դիեգո Աբատանտուոնո – *Նիկոլա Լարուսսո*
* Կլաուդիո Բիգալի – *Ռաֆաելե Մոնտինի*
* Ջուզեպպե Չեդերնա – *Անտոնիո Ֆարինա*
* Կլաուդիո Բիզիա – *Կորադո Նովենտա*
* Լուիջի Ալբերտի – *Էլիզեո Ստրացաբոսկո*
* Մեմո Դինի – *Լիբերտո Մունարոն*
* Վասկո Միրանդոլա – *Ֆելիսե Մունարոն*
* Ուգո Կոնտի – *Լուչյանա Կոլասանտի*
* Վաննա Բարբա – *Վասիլիսա*
* Լուիջի Մոնտանի – *պաստոր*
* Իրենե Գրացիոլի – *պաստորի կինը*
* Անտոնիո Կատանիա – *Կարմելո լա Ռոսա*

## Թողարկում
«Միջերկրական ծով» ֆիլմն Իտալիայում թողարկվել է 1991 թվականի հունվարի 31-ին Penta Distribuzione-ի կողմից նախքան նույն թվականի սեպտեմբերի 9-ին Տորոնտոյի կինոփառատոնում ցուցադրվելը։ Միջազգային տարբերակը կրճատվել է տասը րոպեով։

Ֆիլմը ներառվել է «Օսկար» մրցանակի իտալական հայտում 1991 թվականի նոյեմբերին։ Միացյալ Նահանգներում այն թողարկվել է 1992 թվականի մարտին՝ «Օսկար» մրցանակաբաշխությունից մեկ շաբաթ առաջ և հաջորդ երկու տարիների ընթացքում թողարկվել է ամբողջ աշխարհում։

### Դրամարկղային շահույթ
Ֆիլմը հավաքել է 4,5 միլիոն դոլար ԱՄՆ-ում և Կանադայում և եղել է ոչ անգլերեն լեզվով ամենաշահութաբեր ֆիլմն ԱՄՆ-ի վարձույթում այդ տարի, սակայն ավելի ուշ նրան գերազանցել է «Հնդկաչին» ֆիլմը, որը թողարկվել է 1992 թվականի Սուրբ ծնունդին և իր եկամտի մեծ մասը հավաքել 1993 թվականին։

### Քննադատություն
«Միջերկրական ծով» ֆիլմը դրական է ընդունվել քննադատների կողմից։  «Rotten Tomatoes» կայքում այն ունի 79 % վարկանիշ 14 արձագանքների հիման վրա, որոնց միջին միավորը 6,33 է 10 հնարավորից։

1996 թվականին Ռոջեր Էբերտը նշել է, որ դա միակ ֆիլմն էր, որից ինքը երբևէ դուրս է եկել։

## Մրցանակներ
* 1992 – «Օսկար» մրցանակ օտարալեզու լավագույն ֆիլմի համար
* 1991 – «Դավիդ դի Դոնատելլո» երեք մրցանակ՝ լավագույն ֆիլմ, մոնտաժ (Նինո Բարալի), ձայն (Տիցիանո Կրոտի)
* 1991 – «Դավիդ դի Դոնատելլո» մրցանակի երեք անվանակարգ՝ լավագույն ռեժիսոր (Գաբրիելե Սալվատորես), պրոդյուսեր (Մարիո Չեկի Գորի, Ջանի Միներվինի), սցենար (Էնցո Մոնտելեոնե)

## Ծանոթագրություններ

## Արտաքին հղումներ
* 
* 
*  
* «Միջերկրական ծով» ֆիլմը Фильм Ру կայքում 
* «Միջերկրական ծով» ֆիլմը Ilovecinema կայքում 

Կատեգորիա:1990-ականների անգլերեն ֆիլմեր
Կատեգորիա:1991 ֆիլմեր
Կատեգորիա:Miramax ֆիլմեր
Կատեգորիա:Թուրքերեն ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ռազմական ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:ԼԳԲՏ ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր ինցեստի մասին